
INTRODUCERE 

I 
începuturile vieţii creştine de la Dunăre. 

Românii se coboară din amestecul autohtonilor, adecă al băştinaşilor Iliri si Traci, 
vechii locuitori ai Peninsulei Balcanice, moştenitorii, sau, am putea zice, moştenii ei, cu 
elemente din Imperiul roman, cari, de seminţii deosebite, se deprinsesera a vorbi limba 
latina a poporului de jos. 

Tracii si Ilirii au trăit si au murit, afara de excepţii rare, in legea lor pagana. 
Aceasta lege cuprindea inchinarea puterilor naturii; cerul inainte de toate, cu lumina zilei, 
inceput al tuturor lucrurilor si veşnic indemn la viata, dar, in acelaşi timp, credinţa, 
nespus de puternica si gata de orice jertfe, in viata veşnica a sufletului omenesc. Aceşti 
strămoşi mai bătrâni ai neamului nostru n' aveau, după cat ştim, nici-o inchipuire de Iad si 
de Raiu, lăcaşuri de petrecere dureroasa sau senina si rasplatitoare a sufletelor desfăcute 
din trecătorul trup pământesc; ei nu se aşteptau la o judecata a lui Dumnezeu asupra 
faptelor săvârşite in viata, o judecata de pe urma care sa despartă pentru vremi fara sfârşit 
pe vrednici de nevrednici si pe cei buni de cei rai. Ei erau siguri insa ca dincolo de nori si 
de albastru văzut al cerului este salas de veşnicie netulburata pentru ostaşul bun, pentru 
femeia gospodina, care a dat feciori voinici neamului, pentru toţi cei ce au murit fara sa-si 
fi injosit mândria si sa-si fi pătat cinstea. Cu deosebita râvna doriau de aceasta împărăţie 
a cerurilor; cel ce se nastea era căinat in leagănul sau pentru suferintile care-1 aşteptau, iar 
inaintea mortului se cântau cântece de bucurie pentru izbăvirea lui din năcazuri si intrarea 
lui in fericirea ce nu mai are margeni. Si, când neamul voia sa trimeata la cer un sol cu 
veste de durere si cu chemare de ajutor, fiecare era vesel sa fie ales de sorti pentru a fi 
zvârlit prin aierul sfanţ al zilei si, cazând, sa moara in vârful sulitilor ce-1 aşteptau jos. 

Teranii, pastori si plugari, veniţi din vestul romanisat al Peninsulei balcanice, fara 
ordin si fara conducere, coloniştii aduşi de Traian, intemeietorul Daciei romane, ca si 
aceia cari, ininte de dansul, se aşezaseră in provincii mai vechi ale Romei cuceritoare, 
Iliria si Moesia, veteranii din legiunile care, acuma, nu mai aveau un caracter curat 
roman, din punctul de vedere al neamului, - erau pagani in cea mai mare parte. Acest 
paganism n'avea a face insa, in de obşte, cu paganismul rafinat, filosofic, al oamenilor 
invatati din Imperiu, cari-si hraniau sufletul cu vechea filosofie elenica, tălmăcind in 
abstracţiile ei sublime vechile superstiţii si legende, vechile alegorii ale popoarelor de pe 
malurile fericite ale Marii Mediterane. Tot asa de puţin samana cu acel cult italic 
primitiv ce consista din inchinarea simpla a bunilor zei cari ocrotesc plugaria. 
Paganismul acestor locuitori mai noi ai terilor dunărene era alcătuit din doua elemente: 
unul formal si celalt real, adânc inradacinat in suflete, pe care la stapania cu desăvârşire. 
Elementul formal era cerut de Stat si datorit lui de fiecare bun cetăţean, de fiecare supus 



credincios si recunoscător al împăratului ce da pace si ocrotire, de fiecare "patriot", am 
zice astăzi: oricine trebuia sa aducă in tabăra, in piaţa publica, in cuprinsul luminos al 
templelor, jertfa zeil;or militari zeilor sprijinitori ai imparatiei, zailor cari, inainte de a 
urca in Olimpul plin de oaspeţi ai oficialităţii, avuseseră pe pamant frunte incinsa cu 
laurii Cesarilor si, in sfârşit,- adecă mai ales-, zeului care stătea in acea clipa pe Scunul 
imparatesc. Atâta cerea Cârmuirea, si orice ar fi crezut cetăţeanul roman in sinceritatea si 
intimitatea vieţii lui, orice ar fi săvârşit el intre paretii casei lui nu mai privia pe dregătorii 
imparatesti. 

Cu atâta insa, cu formulele, gesturile si actele prevăzute de legile si regulamentele 
din departamentul de Stat al Religiei, nu se satura sufletul omenesc, care, in ceia ce 
priveşte credintile religioase, cere lucruri minunate si mai presus de inchipuirea obişnuita, 
vrea amestecul necontenit, nevăzut, si mai ales văzut, al zeilor in mişcarea si călăuzirea 
lumii, vrea minuni si farmece, taina si revelaţie. Astfel la aceşti Romani, de obârşii foarte 
deosebite, aveau o mare trecere, nu fabulele vechi ale Latiului, ori zimbitoarea mitologie 
armonioasa a Helladei, ci miturile sălbatece, sumbre, orgiastice, pline de zgomot, de 
desfrau, de dureri mari si de bucuriisupraomenesti ale Asiei pătimaşe si superstiţioase, de 
unde au venit pe rând toate beţiile si toate entusiasmele. De aceia pietrele de mormânt ce 
s'au găsit pana astăzi intre hotarele Daciei sau ale Moesiei pomenesc adesea, pe langa 
atât de larg infatisatul "erou trac", călăreţul pus in legătura cu cultul Cabirilor, ca 
ocrotitor dincolo de mormânt, pe marele zeu Mthra, care se bucura de sângele jertfelor 
revărsat in groapa, pe zeiţa Isis, a tainelor Egiptului milenar, pe o suma de zei mărunţi ai 
Asiei Mici si ai Siriei, pana la ivocarea zeului Apis pe cutare pietre aflate in Nord-Estul 
ardelean. 

Pentru taina cuprinsa in ele, pentru jertfa lui Dumnezeu făcut om, prigonit, bătut 
cu vergi, intepat cu suliţe, adăpat cu oţet si mort de moartea ruşinoasa a crucii tâlharilor, 
pentru făgăduinţa unui cer de paşnica fericire se răspândise intre aceiaşi colonişti si 
veterani, chiar din ceasul d'intaiu; creştinismul, venit din aceleaşi parti ale Asiei 
apropiate. El mai vorbia sărăcimii, din care mai ales se alcătuiau locuitorii cei noi ai 
provinciei, prin invatatura dreapta a egalităţii oamenilor intre sine, ca fii ai aceluiaşi 
Dumnezeu-parinte, ca fraţi meniţi sa duca o frăţeasca viata de iubire intre sine, prin 
sfaturile de iertare a greşelilor, pentru care asa de adese ori omul e atât de puţin vinovat si 
răspunzător, prin pilda vieţii comune, in aceiaşi casa, daca se poate, la aceiaşi masa, cu 
aceiaşi visterie, la care ajutase fiecare după mijloacele sale. Cu cat creştea numărul 
mărturisitorilor, al martirilor, care nu se multamiau sa creadă intr'un singur Dumnezeu, 
in Treimea prin care se infatiseaza Fiul dumnezeiesc, jerfit pentru păcatele oamenilor, ci 
simtiau o datorie, si, inca mai mult, o bucurie deosebita, sa proclame aceasta credinţa, 
refusand jertfa legala si declarând, in auzul tuturora, ivatatura cea oprita, gata apoi sa 
primească loviturile si moartea, prin care se incununa viata de pe pamant si se deschidea 
triumfal cealaltă, - cu atâta se imbulzia lumea romana la altarele mărunte, de piatra aspra, 
la chipurile simbolice ale mielului blând, purtând crucea suferintii, la catacombe si alte 
peşteri si ascunzători ale creştinismului prigonit pentru ca, singur intre toate legile, nega 
cultul oficial si rania in inima Statul insusi. 

Traian s'a văzut silit sa oranduiasca urmărirea creştinilor din Asia Mica, nu pentru 
credinţa lor, ci pentru rebeliunea fatisa impotriva codului religios al Imperiului. Din Asia 
Mica, unde un om ca Pliniu-cel-Tanar, fruntaş intre cărturari, era silit sa lovească in 
creştini, veniseră destui colonişti in părţile Dunării. Ştim ce putere a căpătat religia lui 



Hristos mantutorul de oameni in Galia, de unde iarasi veniră oaspeţi in număr mare. 
Dalmatii, cari dadura lucratori pentru minele de aur si de argint ale Daciei, veniau dintr'o 
provincie cunoscuta pentru vechimea trecutului ei creştin. De altminterea, "biserici" 
creştine, tovarăşii religioase secrete, cluburi revoluţionare religioase, intemeiate după 
modelul celor iudaice, foarte vechi, erau răspândite de-a lungul tuturor drumurilor de 
negoţ, si de orice negustor, orice calator convertit la creştinism avea ca o datorie sfânta sa 
câştige, in cursul tuturor drumurilor sale, aderenţi noi la credinţa sa. 

Marea e priincioasa si circulaţiei mărfurilor si străbaterii ideilor. Astfel, inca de 
curând, Dobrogea de astăzi, zisa pe atunci Scythia Minor, tara cea mica a sciţilor, avu 
creştini in porturile ei, destul de infloritoare, de la Pontul Euxin, Marea Neagra a noastră. 
In veacul al III-lea poate, in al IV-lea de sigur, creştinii aceştia din Scitia Mica isi avură 
alcaturile si bisericile lor, de urma cărora dam, prin săpaturi, in timpurile noastre. Spre 
acest term se indrepta insa de la sine o buna parte din viata economica a Daciei si a 
Moesiei, si, in legaturile dese pe care le aveau negustorii din porturi cu locutorii oraşelor 
din interior, creştinismul trebuia sa folosească, raspandindu'se si mai mult. 

Nici Dacii, nici ceilalţi Traci si cati Iliri mai erau neromanizati nu puteau sa 
ramaie in afara din fratia creştina ce se injgheba tot mai bine pe pământul lor. Legea cea 
noua se potrivia in multe privinti cu legea lor cea veche , pe care stăpânii cei noi o 
respinseseră la sate si cautasera s'o nimicească. Aceiaşi sete de jertfa, acelas despreţ 
pentru viata, scurt loc de ispăşire din care ai datoria sa pleci cat mai curând, aceiaşi râvna 
pentru lăcaşul ceresc al veşniciei sigure, aceiaşi credinţa intr'un singur Dumnezeu de 
lumina, aceiaşi taina si aceiaşi fratie. Astfel semnul crucii ii facura tot mai des degetele 
aspre ale ciobanilor si vânătorilor, ale plugarilor si pribegilor rătăcitori din neamurile 
surghiunite prin sate si cătune, care insa stăpâniseră odată Peninsula Balcanica. 

In creştinism ca si in limba latina vulgara, a obştii poporului, gasira invingatorii si 
invinsii, stapinii noi si cei vechi ai acestor locuri, acea unitate sufleteasca ce corespundea 
unităţii politice resultate din cuprinderea in margenile aceleiaşi împăraţii, si trebuia sa-i 
corespunda pentru ca din cetăţenii si supuşii aceluiaşi Stat sa se formeze pe incetul 
unul si acelaşi popor, care e al nostru. 

Legea creştina era si prigonita si sfioasa prin sine insasi, dispreţuitoare de publicitate, 
neglijenta in scris si in săpat inscripţii. De aceia, pe când păgânii iese la iveala cu ale lor, 
creştinii nu ni-au lăsat putinţa unei recolte si pe acestalalt câmp. Sa se mai adauge, pentru 
a lamuri aceasta lipsa, si faptul ca bogăţia celor d"intaiu li sa ingaduia cheltuieli de 
pomenire pe care sărăcimea obişnuita a creştinilor, nu numai ca n'avea de ce sa le facă, 
dar nici nu putea sa le poarte. 

In limba insa au rămas dovezi despre vechimea creştinismului romanesc, care, departe de 
a fi imprumutat de la neamuri mai noua in cultura decât noi, ca Bulgarii, a fost unul din 
mijloacele prin care s'a intemeiat poporul nostru al Romanilor. Astfel divinitatea unica, 
stapanitoare si făptuitoare singura a lumilor, e insemnata, prin unirea a doua cuvinte 
latine, Dumnezeu, ca in vechea italiana Domenedio; Mântuitorul, Christus, e Crest, de 
unde derivatul creştin - necredinciosul fiind pagan, "paganus"; pentru religia cea noua se 
păstrează cuvântul vechiu, din vremea când Statul hotaria si in cele sufleteşti, lege. 
Sfinţii, ridicaţi mai presus de ceilalţi creştini ce au fost, prin viata lor de bunătate, de 
ajutorare a oamenilor, de mărturisire a credinţei cu fapte, au la noi nume care arata 



originea lor latina: Sânziene, Sânziana, Cosanzeana, Santion,(Sf. Ioan), Satamaria, 
Sampietru, Sangiordz, Sanvasiiu, si Sanmedru (Sf. Dumitru), Sannicoara (Sf. Nicolae) 
Indreiu, - din vechiu, de buna sama: Santindreiu -, Santoader. 

Calindariul e si el roman. Latin e si inger, din angelus. Locul de adunare al credincioşilor, 
după biruinţa ultima, in vechiul salas al autorităţii profane, cucerite sau izgonite, se 
chiama beserica, biserica ( in dialectal sard: baselgia, in francesa: basoche, baseille) - din 
"basilica", si semnul credinţei celei noua suna ca in latineşte: cruce. Popa sau preotul 
(lat. popa, presbyter) serveşte. Serviciul divin, slujba dumnezeiasca nu era inca destul de 
bine aşezata in cele d'intaiu timpuri ca sa se fi putut transmite din ea numiri latine ; 
serbatoarea e insa din comoara latina a limbii, care a dat nume si pentru soroacele 
postului: caslegi, carnelegi, lăsat de sec, mieziparesimi si paresimi; este discuţie in 
privinţa originii cuvântului Crăciun, pe care unii mai noi caută a-1 deriva din calationem 
sau din greceşte chiar, dar nu poate fi niciuna cu privire la originalul latin al cuvântului 
Paşti si al cuvântului Rusalii; serbatoarea din fiecare săptămâna, Dumineca, e 
"dominica". Botezul ca si cuminecătura, doua din numele tainelor creştine, sânt iarasi 
venite din latineşte. 



